cyanic-selkie/wikianc huggingface dataset:
Kommunestyre- og fylkestingsvalget 2011 i Nordland
Hadsel
Kjell-Børge Freiberg (Frp) fikk fornya tillit som ordfører, med Inger Hope fra Høyre som varaordfører. De to fikk også stemmene fra Venstre og de to lokale listene.
Roberta Bianconi
Roberta Bianconi (født 8. februar 1989) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Kommunestyre- og fylkestingsvalget 2011 i Nordland
Hamarøy
En samarbeidsavtale mellom A, SV og Sp innebar at Rolf Steffensen (A) kunne fortsette som ordfører, mens Kjersti Steinsvåg Hansen (Sp) blei ny varaordfører.
Hattfjelldal
Det var tre lister i Hattfjelldal: Senterpartiet gikk fram 11,7 prosentpoeng til 46,5 prosent. Arbeiderpartiet gikk tilbake 13,7 poeng til 43,5 og mista sitt reine flertall i kommunestyret. SV gikk fram 2,0 til 9,9. Valgdeltakelsen var 70,2 prosent.
Hemnes
Alternativa for velgerne i Hemnes var A, SV, Sp, KrF, H, Frp og Hemnes samfunnsparti. Arbeiderpartiet er tross en nedgang på 10,4 prosentpoeng størst med 35,4 prosent av stemmene. Høyre er på andreplass med 20,6 prosent, en oppgang på 16,1 poeng. Deretter følger Fremskrittspartiet (18,2; ned 2,1) og Senterpartiet (15,1; opp 0,1). Samfunnspartiet, som stilte i 2007 uten å komme inn, fikk denne gangen 3,8 prosent og ett mandat. Venstre stilte ikke liste nå, og partiet tapte dermed sin plass i kommunestyret. Valgdeltakelsen var 71,0 prosent.
Arbeiderpartiet og Kjell-Idar Juvik måtte gi fra seg ordførerklubba til Høyre og Kjell Joar Petersen-Øverleir. Terje Ånonli fra Frp blei varaordfører.
Herøy
I Herøy var det reine lister fra Arbeiderpartiet og Fremskrittspartiet, samt ei fellesliste for Høyre, Venstre og Senterpartiet. A har reint flertall med 54,5 prosent (ned 3,2 prosentpoeng). Felleslista fikk 27,9 prosent. I 2007 stilte de tre partia separate lister, som fikk 21,1 til sammen (herav 13,9 til Sp). Frp gikk fram 2,0 poeng til 17,6. Sosialistisk Venstreparti, som i 2007 fikk 5,6 prosent og ett mandat, stilte ikke denne gangen. Valgdeltakelsen var 61,8 prosent.
Arnt Frode Jensen (A) kunne etter valget gå på sin tredje ordførerperiode. Elbjørg Larsen (også A) blei valgt til varaordfører.
Leirfjord
Leirfjord har lister for A, SV, R, Sp og Frp. Av disse er Arbeiderpartiet og Senterpartiet størst med henholdsvis 39,8 (ned 0,6) og 29,3 (opp 12,0) prosent. To partier fra 2007 stilte ikke denne gangen, Leirfjord bygdeliste (7,3 prosent) og Venstre (2,9). Valgdeltakelsen var 61,8 prosent.
Lurøy
Lurøyfolk kunne stemme på A, Sp, KrF, V, H, Frp, Kyst og Lovund tverrpolitiske liste. Arbeiderpartiet gikk fram 7,7 prosentpoeng og sikra topplassen med 43,9 prosent. Høyre er nest størst med 14,0 etter en oppgang på 8,6. Tilbakegangen var det i hovedsak Kystpartiet (ned 13,6 til 7,9) og Senterpartiet (ned 10,8 til 11,7) som stod for. Fremskrittspartiet var ny og fikk 5,5 prosent og ett mandat, mens Venstre mista sin plass i kommunestyret. Den tverrpolitiske lista dobla oppslutninga til 9,2 prosent (opp 4,2). Valgdeltakelsen var 73,7 prosent.
Bjørnar Skjæran blei ny ordfører og Aino Olaisen ny varaordfører. Begge er fra Arbeiderpartiet. Valget skjedde med støtte fra Lovund tverrpolitiske liste.
Lødingen
Lister fra A, SV, Sp, V, H og Frp stod på menyen i Lødingen. Høyre rykka 16,1 prosentpoeng opp til 29,0. Partiet tok dermed førsteplassen fra Fremskrittspartiet, som gikk tilbake 8,2 poeng til 25,8. Arbeiderpartiet gikk ned 1,4 poeng til 21,1 prosent. Valgdeltakelsen var 69,3 prosent. Antallet kommunestyrerepresentanter blei redusert fra 21 til 17.
Høyre, Fremskrittspartiet og Venstre gikk sammen om å fordele de viktigste posisjonene i kommunen. Anita Marthinussen (H) blei ny ordfører med Frode Staurset (Frp) som varaordfører.
Meløy
I Meløy var det lister for de sju stortingspartia A, SV, Sp, KrF, V, H og Frp. Her bytta Høyre og Arbeiderpartiet plass på toppen. H økte med 13,7 prosentpoeng til 32,4 prosent, mens A gikk ned 7,2 til 26,4. Samlingslista, som i 2007 fikk 8,3 prosent av stemmene og to mandater, stilte ikke denne gangen. Valgdeltakelsen var 62,7 prosent. Kommunestyret blei redusert fra 27 til 25 representanter.
Høyre, Fremskrittspartiet, Kristelig folkeparti og Venstre gikk sammen om en felles politisk plattform med navnet «Energierklæringa». Per Harald Swensen (H) blei ny ordfører og Greta Solfall (Frp) varaordfører.
Moskenes
I Moskenes hadde innbyggeren valget mellom A og SV, pluss Bygdelista i Moskenes og Moskenes fellesliste. De to siste er størst. Felleslista fikk 46,9 prosent (opp 0,3), mens bygdelista økte med 12,9 til 25,1. Arbeiderpartiet tapte 14,9 prosent og endte på 11,6, forbigått av Sosialistisk Venstreparti med 16,4 prosent (opp 9,8 poeng). Fremskrittspartiet stilte ikke denne gangen – de hadde 8,1 prosent i 2007. Valgdeltakelsen var 54,6 prosent.
Geir Wulff-Nilsen fra Moskenes fellesliste måtte, tross gode 46,9 prosent av stemmene, gå av som ordfører etter tjue år i stolen. Moskenes Bygdeliste, Arbeiderpartiet og SV blei nemlig enig om samarbeid, og dermed kunne Lillian Rasmussen fra bygdelista overta klubba. Varaordfører blei Sven Asbjørn Korneliussen (A).
Narvik
Narviks befolkning kunne stemme på A, SV, R, Sp, KrF, V, H og Frp. Arbeiderpartiet er største parti med stabil oppslutning på 35,4 prosent (opp 0,5). På andreplass kommer nå Høyre med 24,1 prosent etter en framgang på 12,9 prosentpoeng, mens Fremskrittspartiet gikk tilbake 10,0 poeng til 21,1. Sosialistisk Venstreparti blei mer enn halvert med en nedgang på 5,7 poeng til 5,3. Samtidig fikk Rødts nye liste 5,6 prosent og to mandater. Valgdeltakelsen var 62,5 prosent.
Det var slutten på 89 år med Arbeiderparti-styre i Narvik da Karen Margrethe Kuvaas overlot ordførerplassen til Høyres Tore Nysæter. Høyre samarbeider med Frp, V og KrF, og varaordfører blei Trond Millerjord (Frp).
Nadezjda Morozova
Nadezjda Fjodorovna Morozova (russisk: Надежда Фёдоровна Морозова, født 29. november 1996) er en russisk ishockeyspiller.
Kommunestyre- og fylkestingsvalget 2011 i Nordland
Nesna
Listene i Nesna var A, SV, Sp, V, H og Frp. Høyre økte med 19,9 prosentpoeng til 29,2 og blei dermed kommunens største parti. Arbeiderpartiet hadde også framgang, men 3,7 poeng holdt bare til 26,6 prosent og en andreplass. De øvrige partia hadde tilbakegang: Senterpartiet til 16,0 (ned 1,8), SV til 12,7 (ned 5,6), Fremskrittspartiet til 10,2 (ned 8,2) og Venstre til 5,4 (ned 7,9). Valgdeltakelsen var 68,4 prosent.
Nadezjda Morozova
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
Kommunestyre- og fylkestingsvalget 2011 i Nordland
Nesna
Marit Bye fra Høyre blei kommunens nye ordfører i et samarbeid mellom Høyre og Arbeiderpartiet. Avtroppende ordfører Ronny Sommerro (A) blei nå valgt til varaordfører.
Rana
Ranværingene kunne velge mellom ni lister, som alle hadde og fortsatt fikk plass i kommunestyret: A, SV, R, Sp, KrF, V, H, Frp og Miljølisten Rana. Arbeiderpartiet er klart størst med 36,0 prosent (opp 6,8 prosentpoeng), mens Høyre gikk mest fram – med 19,3 prosentpoeng til 27,4. Størst tilbakegang hadde SV med 14,8 poeng til 5,9, Fremskrittspartiet med 8,6 poeng til 10,2 og Miljølisten med 6,3 poeng til 4,4 prosent. Valgdeltakelsen var 61,1 prosent.
Høyres Kai Henning Henriksen overtok ordførerklubba etter Geir Waage (A). Høyre er i koalisjon med Frp, Sp, Miljøliste Rana, Venstre og KrF. Henriksen er den første borgerlige ordføreren i Rana kommune slik den framstår etter kommunesammenslåinga i 1964. Allan Andreas Johansen (Frp) blei varaordfører.
Rødøy
I Rødøy var det lister for Sp, Frp og Kyst, pluss de lokale Rødøy fellesliste og Stø kurs. Senterpartiet er størst med 34,8 prosent av stemmene (ned 0,1), fulgt av Kystpartiet med 27,7 (opp 15,4). Felleslista gikk ned 6,5 prosentpoeng til 17,8. De to siste listene var nye av året: Stø kurs fikk 9,9 og Fremskrittspartiet 9,8. Ved valget i 2007 hadde også A og KrF lister, og de fikk da henholdsvis 18,6 og 9,8 prosent. Valgdeltakelsen i 2011 var 71,9 prosent.
Olav Terje Hoff (Senterpartiet) ble gjenvalgt som ordfører og Torsten Simonsen (Rødøy fellesliste) som varaordfører.
Røst
I Røst var det to lister: Felleslista Ap, Rødt og uavhengige velgere og Sentrumslista (Kystpartiet, Venstre og partipolitisk uavhengige velgere). Felleslista fikk 56,5 prosent av stemmene og Sentrumslista 43,5 prosent (opp 3,9 prosentpoeng). Ved valget i 2007 var konstellasjonene noe annerledes. Da stilte Arbeiderparti sammen med «frie velgere» (48,4 prosent), pluss at det var ei felleslistë for Sp, KrF, H, FrP og politisk uavhengige velgere (12,0 prosent). Valgdeltakelsen i 2011 var 65,3 prosent.
Tor-Arne Andreassen og Frode Hansen fra felleslista blei valgt som henholdsvis ordfører og varaordfører.
Saltdal
Saltdal kunne skilte med lister for A, SV, Sp, KrF, H og Frp. Her gikk Høyre fram med 22,8 prosentpoeng til 31,9 prosent. Bortsett fra et halvt poengs framgang for kommunens minste parti, Kristelig Folkeparti (4,5 prosent), gikk alle andre parti tilbake – mest gjaldt dette Fremskrittspartiet med en nedgang på 13,2 poeng til 12,0. Største parti er imidlertid fortsatt Arbeiderpartiet med 37,4 prosent (ned 2,7). Venstre stilte liste i 2007, men ikke i 2011, og partiet falt ut av kommunestyret. Valgdeltakelsen var 66,4 prosent.
Finn-Obert Bentsen (A) blei ordfører og Siv Mossleth (Sp) varaordfører i et samarbeid med SV.
Sortland
I Sortland var det mulig å stemme på A, SV, R, Sp, KrF, V, H og Frp. Med ei øking på 15,1 prosentpoeng blei Høyre kommunens største parti – 36,4 prosent. Arbeiderpartiet gikk ned 3,4 poeng til 29,5, og Fremskrittspartiet ned 5,9 til 13,7. Rødt er kommunens fjerde største parti med 6,5 prosent – en framgang på 2,0 prosentpoeng gjorde at partiet beholdt begge sine kommunestyreplasser enda antallet representanter blei skåret ned fra 35 til 27. Kristelig Folkeparti gikk tilbake og falt ut av kommunestyret. Valgdeltakelsen var 61,4 prosent.
Grete Ellingsen (H) blei valgt til ordfører og John Hempel (Frp) til varaordfører.
Steigen
Ni lister var det i Steigen: A, SV, R, Sp, KrF, V, H, Frp og PP. Pensjonistpartiet og Rødt hadde nye lister, og de fikk henholdsvis 12,1 og 4,8 prosent av stemmene og to og ett mandat. Den største nedgangen hadde Senterpartiet med et tap på 15,4 prosentpoeng til 19,2. Arbeiderpartiet er kommunens største med 22,4 prosent (opp 1,0). Valgdeltakelsen var 67,6 prosent.
Asle Schrøder (Sp) blei gjenvalgt som ordfører med Fred Eliassen (A) som vara.
Sømna
Det var endringer i partiporteføljen i Sømna. Det blei stilt reine lister for A, Sp, KrF og Frp. Videre var det Sømna bygdeliste og Tverrpolitisk liste Sømna. Ved valget i 2007 hadde Sp og KrF ei fellesliste, som med 48,4 prosent av stemmene fikk reint flertall i kommunestyret. Oppsplitta blei Senterpartiet størst med 37,3 prosent, mens Kristelig Folkeparti fikk 5,3. Nest størst var den tverrpolitiske lista med 29,4 prosent. Den var en ny konstruksjon. Arbeiderpartiet gikk tilbake 17,7 prosentpoeng til 17,6. Høyre hadde liste i 2007, men uten at det gav mandater. Valgdeltakelsen i 2011 var 68,5 prosent.
Edmund Dahle (Sp) blei gjenvalgt som ordfører med Odd Arne Abrahamsen (A) som varaordfører.
Sørfold
Lars Kristian Evjenth (A) blei gjenvalgt som ordfører. Varaordfører blei partifellen Anne-Lise Evjen Lillegård.
Tjeldsund
Tjeldsund hadde i tillegg til lister fra A, Sp, H og Frp to lokale lister, nemlig Bygdelista Fiskefjord – Kongsvik – Hårvik og Hinnøysiden tverrpolitiske liste. Høyre styrka sin posisjon som største parti ved en oppgang på 11,3 prosentpoeng til 42,1 prosent. På plassene etter kom Arbeiderpartiet med 23,8 prosent (opp 0,7) og Hinnøysiden med 16,6 (ned 2,6). Fremskrittspartiet gikk 7,4 prosentpoeng tilbake og fikk 9,0 prosent. Senterpartiet mista sitt ene mandat med et resultat som var bare to stemmer under Bygdelistas, og denne beholdt sin kommunestyreplass. Valgdeltakelsen var 69,1 prosent.
Bjørnar O. Pettersen (H) kunne gå i gang med sin fjerde periode som ordfører, mens Bjørn Hanssen (A) starte sin andre som varaordfører. Høyre og Arbeiderpartiet samarbeider altså som tidligere, men det er første gangen at det er bare disse to som utgjør koalisjonen.
Træna
Træna med 329 innbyggere med stemmerett hadde to lister som i 2007, og forandringene var store. Arbeiderpartiet mista 30,7 prosentpoeng av stemmene og fikk 29,4 prosent. Motsatt vant felleslista mellom Senterpartiet og Kristelig Folkeparti 30,7 og fikk 70,6 prosent. Valgdeltakelsen var 73,9 prosent.
Valgresultatet førte naturlig nok til maktskifte, og Per Pedersen fra KrF blei ny ordfører og Lena Holmen fra Sp ny varaordfører. En av kommunestyrerepresentantene fra felleslista valgte fra første møte å melde seg ut av gruppa og samarbeide med Arbeiderpartiet. Dette hadde imidlertid ikke noen innflytelse på valget av ordfører og varaordfører, som var enstemmig.
Tysfjord
I Tysfjord var det tre reine lister (A, SV, Sp), ei fellesliste for Høyre, Kristelig Folkeparti, Venstre og uavhengige og to lokale lister, Tverrpolitisk liste for Tysfjord og Tysfjord bygdeliste. Arbeiderpartiet gikk mest fram, 7,4 prosentpoeng til 37,7 prosent, og Senterpartiet gikk mest tilbake (8,5 poeng til 8,3 prosent). Felleslista er kommunens nest største (27,3 prosent, fram 2,5), etterfulgt av den tverrpolitiske lista (14,4, opp 3,2). Bygdelista var ny og fikk 7,8 prosent av stemmene. Ungdomslista, som ved 2007-valget fikk to mandater, og Kystpartiet, stilte ikke ved dette valget. Valgdeltakelsen var 77,2 prosent. Kommunen deltok i forsøket med lavere stemmerettsalder. Valgdeltakelsen blant de to yngste årskulla var 59,0 prosent.
Vefsn
Vefsn hadde lister fra A, SV, R, Sp, KrF, V, H og Frp. Arbeiderpartiet beholdt sin posisjon som klart største parti med 43,8 prosent (ned 1,5 prosentpoeng). Høyre gikk mest fram, med 7,1 poeng til 12,0 prosent og en tredjeplass etter Fremskrittspartiet med 15,9 prosent (tilbake 0,9). Sosialistisk Venstreparti hadde største tilbakegang, med 4,9 poeng til 3,5. Valgdeltakelsen var 59,2 prosent. Kommunen deltok i forsøket med e-valg.
Jann-Arne Løvdahl blei gjenvalgt som ordfører. Mildrid Søbstad blei varaordfører. Begge er fra Arbeiderpartiet.
Vega
Listene som stilte i Vega, var A, SV, Sp, H, Frp og Kyst. De to sistnevnte var nye og fikk henholdsvis 5,2 og 7,2 prosent av stemmene. Arbeiderpartiet gikk tilbake 8,6 prosentpoeng, men beholdt sitt reine flertall med 51,2 prosent. Senterpartiet er nest største parti med 21,7 prosent (ned 2,9). Valgdeltakelsen var 72,3 prosent.
Kommunestyret gjenvalgte André Møller (A) som ordfører, mens partifellen Mona Gilstad blei varaordfører.
Vestvågøy
Velgerne i Vestvågøy kunne stemme på A, SV, Sp, KrF, V, H, Frp eller MdG. Ved valget i 2007 var Høyre største parti, tre tideler foran Arbeiderpartiet. Nå gikk begge godt fram, men A så mye at partiet endte en tidel foran H (A: 29,2; opp 7,8 – H 29,1; opp 7,4). Både Fremskrittspartiet og Senterpartiet gikk tilbake 4,7 prosentpoeng, til henholdsvis 10,8 og 12,3 prosent. Miljøpartiet stilte for første gang og fikk 2,0 prosent og ett mandat. Vestvågøylista, som i 2007 fikk 6,4 prosent og to mandat, stilte ikke denne gangen. Valgdeltakelsen var 59,2 prosent.
Høyre, Senterpartiet, Sosialistisk Venstreparti, Kristelig Folkeparti, Miljøpartiet De Grønne og Venstre inngikk samarbeid, og dermed kunne Jonny Finstad (H) fortsette som ordfører, mens Elisabeth Holand (Sp) blei valgt til varaordfører.
Vevelstad
I Vevelstad kunne innbyggerne (408 med stemmerett) velge mellom Arbeiderpartiet, Kommunelista og Samarbeidslista. Sistnevnte gikk fram 20,0 prosentpoeng og fikk reint flertall med 60,5 prosent. Arbeiderpartiet gikk tilbake 9,5 poeng til 22,8, og Kommunelista gikk tilbake 10,5 til 16,7. Valgdeltakelsen var 69,6 prosent.
Ken-Richard Hansen fra Samarbeidslista blei gjenvalgt som ordfører. Han stod som nummer to på lista og ønska opprinnelig ikke å fortsette i vervet, men da personlige stemmer førte ham til topps, ombestemte han seg. Kari Anne Bøkestad Andreassen, som stod øverst, blei da varaordfører.
Værøy
På Værøy var det A, KrF og Felleslista for Værøy en kunne stemme på. Sistnevnte gikk fram 10,6 prosentpoeng til 61,2 prosent og reint flertall. Arbeiderpartiet gikk tilbake 11,2 poeng til 24,0, mens Kristelig Folkeparti økte med et halvt poeng til 14,8. Valgdeltakelsen var 62,1 prosent.
Felleslistas Harald Adolfsen kunne fortsette som ordfører. Partifellen Susann Berg Kristiansen blei valgt til varaordfører.
Vågan
Alternativa for Vågans innbyggere var A, SV, R, Sp, KrF, V, H, Frp og Kyst. Arbeiderpartiet er største parti med 33,0 prosent av stemmene, det samme som i 2007. Høyre gikk fram 10,0 prosentpoeng til 30,9 prosent. Bortsett fra Venstre gikk alle de andre partia tilbake. Mest gjaldt dette kommunens tredje største parti, Fremskrittspartiet, som tapte 5,6 poeng og fikk 9,0 prosent. Kristelig Folkeparti og Kystpartiet mista sine plasser i kommunestyret. Valgdeltakelsen var 58,6 prosent.
Arbeiderpartiets Hugo Bjørnstad måtte etter tolv år som ordfører overlevere klubba til Høyres Eivind Holst, som fikk støtte fra Venstre, Fremskrittspartiet og Rødt. Aino Ellingsen (også H) blei varaordfører.
Øksnes
A, SV, Sp, KrF, H, Frp og Øksnes tverrpolitiske liste var mulighetene for folk i Øksnes. Arbeiderpartiet gikk fram 8,7 prosentpoeng til 32,6, mens Høyre økte med 10,7 til 15,1. Midt i mellom havna den tverrpolitiske lista med 23,7 prosent, en tilbakegang på 11,9 poeng. For øvrig gikk Fremskrittspartiet mye tilbake, med 9,9 poeng til 8,5 prosent. SVs liste var ny. Den fikk 6,7 prosent og ett mandat. Valgdeltakelsen var 58,3 prosent.
Øksnes tverrpolitiske liste, SV, KrF og Høyre blei enige om en samarbeidsplattform. Ordfører blei Jørn Martinussen (ØTL) og varaordfører Tore Christiansen (KrF).
Fylkestingsvalget
Nordland fylkeskommune ledes av et fylkesråd etter en parlamentarisk modell. Det var lenge uklart hvilken gruppering som ville få «regjeringsmakta», men etter at det blei klart at Rødt ville støtte et fylkesråd av Arbeiderpartiet, SV og Kristelig Folkeparti, kunne Odd Eriksen (A) fortsette som fylkesrådsleder.
De øvrige posisjonene blei tildelt:
Dave Lombardo
Dave Lombardo (født 16. februar 1965 i Havanna på Cuba) er en amerikansk trommeslager.
Kommunestyre- og fylkestingsvalget 2011 i Nordland
Kommunevise resultater
Tabellen viser prosent av antall avgitte stemmer i kommunen. «Samf» er Samfunnspartiet.
Dave Lombardo
Han har tidligere spilt med Testament og Slayer. Nå spiller han for The Misfits.
Diskografi
Album med Slayer
Album med Testament
Album med Voodoocult
Richard Gombrich
Richard Francis Gombrich (født 17. juli 1937) er en indolog og en filolog innenfor sanskrit, pali og buddhistiske studier. Han var Boden Professor i Sanskrit ved University of Oxford fra 1976 til 2004, og er for tiden grunnleggende president av Oxford Centre for Buddhist Studies. Han er tidligere president i Pali Text Society (1994–2002) og Genral Editor emeritus ved Clay Sanskrit Library.
Lucas Li Jingfeng
Lucas Li Jingfeng (født 21. januar 1921 i Tongyuanfang i Gaoling fylke i Folkerepublikken Kina, død 17. november 2017) var katolsk biskop av Fengxiang i provinsen Shaanxi i Kina.
Han var lenge en såkalt «undergrunnsbiskop», hvilket innebar at han var anerkjent som rettmessig biskop av paven, men ikke av de kinesiske myndigheter. Men i 2004 ble han anerkjent også av myndighetene.
Episkopalgenealogi
Hans episkopalgenealogi er:
Litauen under Sommer-OL 1924
Litauen under Sommer-OL 1924. Tretten sportsutøvere fra Litauen deltok i to sporter, fotball og sykling under Sommer-OL 1924 i Paris. Det var første gang Litauen deltok i et OL, de vant ikke noen medaljer.
Alfaropsis roxburghiana
Alfaropsis roxburghiana er et eviggrønt tre i valnøttfamilien. Arten ble tidligere regnet til slekta Engelhardia, men ble skilt ut i en monotypisk slekt ettersom den på mange måter ligner mer på de mellomamerikanske slektene Alfaroa og Oreomunnea.
Bolbites
Bolbites er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.
Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.
Utbredelse
Arten er utbredt i det sørlige Sør-Amerika (Argentina, Bolivia, Paraguay og Uruguay).
Tentamen
En tentamen eller heldagsprøve er i det norske utdanningssystemet en større, oftest skriftlig skoleprøve i deler av pensum som går forut for, men ellers tilsvarer eksamen, den avsluttende og avgjørende hovedprøven i et fag. Tentamen avholdes ofte før eller like etter jul (juletentamen), altså halvveis i skoleåret, eller ved påsketider (påsketentamen). På latin betyr tentamen «prøve» eller «forsøk» og er avledet av tentare, «berøre» eller «undersøke», tilsvarende uttrykket «tentativ» - forsøksmessig.
På ungdomsskolen har man én tentamen per termin i hvert av de tre hovedfagene: norsk, matematikk og engelsk. Det er også flere steder vanlig med årsprøve i 2. språk, som tysk, fransk eller spansk, og noen ganger i naturfag.
På andre språk
På svensk betyr tentamen, ofte bare kalt tenta eller tent, «eksamen». En muntlig tentamen I Sverige, altså egentlig muntlig eksamen, kan bli kalt munta eller muntatis. Det norske ordet tentamen kan på engelsk oversettes med all-day test («heldagsprøve») eller midterm (exam) og final (exam) i USA.
Karin Holmsen
Kari G. Holmsen (født 28. desember 1940 i Oslo) er en norsk tidligere politiker (H). Hun var Oslos byråd for kultur og utdanning i byrådet til Hans Svelland og senere Michael Tetzschner fra 1986 til 1990.
Karin Holmsen tok examen artium i 1959, sekretærlinjen i 1961, og studerte senere språk i Sveits.
Vasil Khmjaljewski
Vasil Khmjaljewski (belarusisk: Васіль Уладзіміравіч Хмялеўскі; født 14. januar 1948, død 2002) var en belarusisk friidrettsutøver.
Karin Holmsen
Holmsen var leder i Ullern Høyre fra 1979 til 1982. Hun ble valgt inn i bystyret i 1980, og satt i skolesyret 1980-83, kulturutvalget 1984-86 og en periode også i skogstyret. Fra 1986 til 1990 var Holmsen byråd for kultur og utdanning, før hun deretter gikk tilbake i bystyret som medlem av Byutviklingskomitéen. Hun gikk ut av bystyret i 1992.
Holmsen har også hatt en rekke styreverv, og har blant annet vært nestleder for Norsk Sjøfartsmuseum, styremedlem i Kunstindustrimuseet i Oslo og i ForArt Forskningsstiftelse for samtidskunst.
Barracudaer
Barracudaer er en slekt strålefinnede fisker kjent for sine store størrelse og skremmende utseende. De kan bli opp til seks fot eller mer i lengde, og omtrent en fot i bredde. Kroppen er lang og dekt med små smale, glatte skjell. Den befinner seg i tropiske og subtropiske farvann over hele verden.
Opprøret i Sør-Thailand
Opprøret i Sør-Thailand er en pågående konflikt mellom thailandske styrker og islamistiske separatistgrupper, i de tre sørligste provinsene i Thailand. Volden sprer seg også i økt grad over til andre provinser. Selv om separatistene riktignok har opptrådt voldelig i flere tiår, eskalerte kampanjen deres i 2004.
I juli 2005 valgte den daværende thailandske statsministeren Thaksin Shinawatra å sende hæren inn i området for å svare på den økende volden. Selv om Thaksin ble styrtet under kuppet i 2006, fortsatte konflikten, og etterhvert intensiverte den. Dødsraten, som lå på rundt 1,400 totalt i 2006, steg til 2,579 i september 2007.
Barracudaer
Baracudaene er slektninger av makreller og tunfisk, men er en såpass avvikende gruppe at de har fått sin egen familie.
Opprøret i Sør-Thailand
Til tross for at konflikten har fått relativt liten oppmerksomhet som et resultat av den pågående politiske krisen i landet, erklærte militærjuntaen at sikkerheten i området økte, og at regionen ville oppnå endelig fred i 2008. Senere skal denne prognosen ha blitt forskjøvet til 2010.
Juntaen som tok makta i 2006, hevdet at opprørerne mottok støtte fra enkelte restauranter i Malaysia.
Barracudaer
Eksterne lenker
Barrakuda Soltýn barakuda
Astorgio Agnesi
Astorgio Agnesi (født 1391 i Napoli, død 10. oktober 1451 i Roma) var en av Den katolske kirkes kardinaler. Han var erkebiskop av Benevento.
Han ble kreert til kardinal den 20. desember 1448 av pave Nikolaus V.
Vikingskipet holdeplass
Vikingskipet holdeplass var en holdeplass på Rørosbanen, i Hamar kommune i Innlandet. Holdeplassen hadde aldri fast trafikk eller betjening. Stoppet ble åpnet 16. august 1993 under forberedelsene til OL 1994 og var tenkt å betjene Vikingskipet skøytehall, derav navnet. På tross av investeringen ble stoppet bare brukt én gang under OL og én gang året før i forbindelse med avviklingen av sykkel-VM 1993.
Holdeplassen var utformet som en buttstasjon og kunne dermed ikke ha gjennomgående trafikk. Sporet var definert som et sidespor til Hamar stasjon, og dermed var all trafikk på sporet betraktet som skifting. Strekningen fra Hamar stasjon til Vikingskipet holdeplass er elektrifisert.
Oleksandr Krykun
Oleksandr Krykun (født 1. mars 1968) er en ukrainsk friidrettsutøver.
Vikingskipet holdeplass
Våren 2016 ble imidlertid de fire benkene og skiltet som stod på holdeplassen, fjernet, og høsten samme år ble sporet fra stasjonsområdet og frem til plattformen revet opp.
Oleksandr Krykun
Han representerte Ukraina under Sommer-OL 1996, hvor han tok bronse i sleggekast.
Erling Myhre
Erling Myhre (født 2. august 1946, død 29. januar 2014 ) var en norsk politiker (Sp) som var ordfører i Rendalen kommune fra 1995 til 2007. Han tok ikke gjenvalg ved valget i 2007.
Han er den eneste ordføreren i Rendalen etter 1945 som ikke kom fra Arbeiderpartiet, og ble valgt gjennom et valgteknisk samarbeid med SV. Myhre var også organisatorisk nestleder i Hedmark Senterparti fra 1993 til 1997. Han var også styreleder i Folkeaksjonen ny rovdyrpolitikk.
Mohammed Dahlan
Mohammed Dahlan (født 29. september 1961), også kjent ved sitt kunya Abu Fadi,  er en palestinsk politiker. Han var leder for avdeling av den palestinske sikkerhetsmyndighetene på Gazastripen, som var den palestinske selvstyremyndighetens offisielle sikkerhetsapparat.
Dahlan ble født i flyktningleiren Khan Younis på Gazastripen, av en flyktningfamilie fra Hamama.
Jevgenija Djupina
Jevgenija Andrejevna Djupina (født 30. juni 1994) er en russisk ishockeyspiller.
Selbu kirke
Selbu kirke er en langkirke fra opprinnelig 1150 i Selbu kommune, Trøndelag fylke. Adkomst til stedet er via Kv3 og fylkesvei 705.
Jevgenija Djupina
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
Selbu kirke
Bygningen
Den eldste delen av kirken er fra 1100-tallet og romansk. Tårnet fra 1200-tallet var opprinnelig frittstående. Det har spissbue som etteraper gotisk stil, men som ikke har gotisk bærefunksjon. Kirken ble på 1800-tallet betydelig utbygd i to omganger. Det som sannsynligvis var den originale inngangsportalen fra 1100-tallet, er fremdeles synlig fra kapellet i tårnfoten. Én original vindusåpning er bevart over dagens våpenhus. Restaurert altertavle og prekestol er i 1700-talls bondebarokk. Kirkens interiør forøvrig er en tilbakeskuende nyskapelse fra restaureringsperioden 1935-1963, ledet av arkitekt John Tverdahl. Selbu kirke er kjent for å ha usedvanlig gode forhold for akustisk musikk. TrondheimSolistene er blant dem som har gjort mange opptak her. En parkliknende kirkegård omgir bygningen.
Svante Henryson
Svante Jon Henryson (født 22. oktober 1963 i Stockholm) er en svensk komponist og cellist. Han spiller også kontrabass og elbass og er aktiv både innen jazz, klassisk musikk og hardrock. Han er gift med Katarina Henryson (1964–) som sang i den verdenskjente The Real Group 1984–2016. De bor i Stockholm.
Biografi
Henryson vokste opp i Umeå og begynte å spille elbass i et rockeband allerede som 12-åring. Da han var 14 år spilte han kontrabass for første gang på Jazzklubben i Umeå. Han studerte kontrabass og komposisjon på Ingesunds musikhögskola og på musikkakademiet i Praha. Allerede som tenåring ble han medlem i Oslo Filharmoniske Orkester, der han ble orkesterets solokontrabassist etter debuten. Etter oppholdet i Oslo flyttet han til Miami og turnerte sammen med Yngwie Malmsteen sent på 1980-tallet og tidlig på 1990-tallet. Han har også turnert med Elvis Costello, Jon Balke og Anne Sofie von Otter.
Etnoarkeologi
Etnoarkeologi er en forskningsmetode innen arkeologien, som går ut på å studere parallellen mellom levende og/eller utdødde historiske samfunn. En etnoarkeolog forsker i hovedsak på sosiale system, sosiale strukturer og levesett i eldre historiske kulturer. Et eksempel kan være å sammenligne en eldre steinalderlokalitet med en yngre, og se hvorvidt de kulturelle sporene sier det samme om levesettet. En etnoarkeolog forsker også på materiell og immateriell kultur. Etnoarkeologi hjelper også arkeologer til å rekonstruere gamle levemåter ved å studere materielle og ikke-materielle tradisjoner i moderne samfunn. Etnoarkeologi hjelper også i forståelsen av hvordan et objekt ble laget og formålet med det det ble brukt til. Arkeologer kan da konkludere med at eldre historiske samfunn brukte i flere tilfeller de samme teknikkene som dagens moderne mennesker, gitt et lignende miljømessig forhold.
Antonio Cerdá y Lloscos
Antonio Cerdá y Lloscos (født 1390 i Santa Margarita i Spania, død 21. september 1459 i Roma) var en av den katolske kirkes kardinaler. Han var biskop av Messina på Sicilia 1448–1449.
Han ble kreert til kardinal den 16. februar 1448 av pave Nikolaus V.
Han var så biskop av Lérida 1449–1459.
Liste over amfibier i Costa Rica
Dette er ei liste over amfibier i Costa Rica. Det er registrert i alt 194 arter av amfibier i landet, hvorav tre er utdødd. Lista baserer seg på databasen til AmphibiaWeb.
Caeciliidae
Orden: Ormepadder (Gymnophiona) Familie: Caeciliidae
Bufonidae
Orden: Springpadder (Anura). Familie: Bufonidae
Centrolenidae
Orden: Springpadder (Anura). Familie: Centrolenidae
Craugastoridae
Orden: Springpadder (Anura). Familie: Craugastoridae
Dendrobatidae
Orden: Springpadder (Anura). Familie: Dendrobatidae
Hemiphractidae
Orden: Springpadder (Anura). Familie: Hemiphractidae
Hylidae
Orden: Springpadder (Anura). Familie: Hylidae
Leptodactylidae
Orden: Springpadder (Anura). Familie: Leptodactylidae
Microhylidae
Orden: Springpadder (Anura). Familie: Microhylidae
Ranidae
Orden: Springpadder (Anura). Familie: Ranidae
Rhinophrynidae
Orden: Springpadder (Anura). Familie: Rhinophrynidae
Strabomantidae
Orden: Springpadder (Anura). Familie: Strabomantidae
ASB Classic 2017
ASB Classic 2017 var en tennisturnering, og del av ATP-touren 2017 og WTA-touren 2017 som fant sted i Auckland i New Zealand fra 2. til 14. januar 2017.
Det ble konkurrert i singel og dobbel for menn og kvinner på hardcourt.
Douglas County (Oregon)
Douglas County er et fylke i den amerikanske delstaten Oregon. Det ligger i den vestlige delen av staten og grenser mot Lane County i nord, Klamath County i øst, Jackson County, Josephine County og Coos County i sør og mot Curry County i sørvest. Det grenser også mot Stillehavet i vest.
Douglas Countys totale areal er 13 297 km² hvorav 252 km² er vann. I 2000 hadde fylket 100 399 innbyggere og administrasjonssenteret ligger i byen Roseburg som også er fylkets største by. Fylket ble grunnlagt i 1852 og har fått sitt navn etter politiker Stephen A. Douglas som var presidentkandidat i 1860.
Espelandsfossen (Granvin)
Espelandsfossen  er en foss i Granvin kommune i Hordaland. Den ligger i Espelandselvi, nord for Espelandsvatnet og like ved kommunegrensa til Ulvik.
Slåttnes (Tromsø)
Slåttnes er ei bygd i Tromsø kommune i Troms og Finnmark. Navnet er fra norrønt sláttr og betyr slåtteland. Bygda ligger helt sørøst på Kvaløya. Fylkesvei 858 går gjennom bygda, og kjøreavstand til Tromsø sentrum er 28 kilometer.
Megatharsis
Megatharsis er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.
Utseende
En middelsstor, hvelvet, svart skarabide. Den ligner overflatisk på en tordivel og har en noe matt metallisk glans. Hodet er skovlformet uten knøler. Dekkvingene har svake lengdefurer.
Utbredelse
Dette er en sjelden art som er kjent fra Ecuador og Peru.
Junichirō Koizumi
Junichiro Koizumi (japansk: 小泉 純一郎 Koizumi Jun'ichirō) (født 8. januar 1942 i Yokosuka) er en japansk politiker og var den 87. statsministeren i Japan.
Han ble leder for det liberaldemokratiske partiet i Japan 24. april 2000, og ble valgt til statsminister 26. april 2001. Koalisjonsregjeringen hans hadde 78 av 121 seter i det japanske parlamentet.
Sommeren 2005 bestemte Koizumi seg for å oppløse annetkammeret (underhuset) i nasjonalforsamlingen, og skrev ut nyvalg. Dette fordi annetkammeret ikke ville godkjenne planen hans for å privatisere det japanske postvesenet. Forslaget ble nedstemt med en margin på fem stemmer, og 51 av Koizumis egne partifeller stemte mot, eller unnlot å stemme.
Hans årlige besøk til Yasukuni-helligdommen, som hedrer falne japanske soldater (inkludert krigsforbrytere fra annen verdenskrig) skapte stor irritasjon i Kina og Sør-Korea.
I senere år har Koizumi markert seg som en sterk motstander av japansk atomkraft, og kritiserte statsminister Shinzo Abe for å villede det internasjonale samfunn om situasjonen ved Fukushima I kjernekraftverk etter Fukushima-ulykken i 2011.
UNRIC
UNRIC (De forente nasjoners regionale informasjonskontor for Vest-Europa) har som hovedoppgave å spre FNs budskap og øke folks bevissthet og forståelse for FNs arbeid. UNRIC betjener Vest-Europa, og gir informasjon og dokumentasjon til landene i denne regionen. UNRIC produserer og sprer informasjonsmateriell, rapporter og dokumenter fra FN, samt pressemapper, plakater, faktaark og brosjyrer. Kontorets intensjon er å nå ut til alle deler av samfunnet, og UNRICs referansebibliotek er derfor åpen for alle spørsmål angående FN, via telefon, post og e-post. FN-publikasjonene er tilgjengelige på engelsk, fransk og spansk, samt at noe materiell også er tilgjengelig på andre europeiske språk. UNRIC har en felles nettside på regionens 13 språk: dansk, engelsk, fransk, finsk, tysk, gresk, islandsk, italiensk, nederlandsk/flamsk, norsk, portugisisk, svensk og spansk. Nettsiden gir informasjon om FN, organisasjonens oppbygging, mål, hoveddokumenter, særorganisasjoner, jobb- og praktikantmuligheter, samt FNs hovedarbeidsområder. Internettsidene inneholder også informasjon om viktige og aktuelle FN-begivenheter, aktiviteter og markeringer, samt annen informasjon om UNRIC og FNs programmer i regionen.
UNRIC organiserer informasjonsprosjekter eller kampanjer i samarbeid med nøkkelpartnere som regjeringer, media, frivillige organisasjoner, utdanningsinstitusjoner og lokale myndigheter.
PWC-bygget
PwC-bygget er en høyblokk i Bjørvika i Oslo sentrum og er en del av bygningsmassen kalt Barcode. Bygget eies av Braathen Eiendom Bjørvika AS, men har fått sitt navn etter revisjonsselskapet PricewaterhouseCoopers som var første leietaker i 2007. Bygningen er smal (70 x 25 meter) og er det vestligste av byggene i Barcode-rekka langs kysten av Oslo. Like til øst for bygningen ligger KLP-bygget som fortsetter i samme stilretning. PWC-bygget ligger i Dronning Eufemias gate 8 og har Oslo sentralstasjon i nord og Akerselva og Akerselvallmenningen i vest.
Fasaden er hvit og blå med materialene glass og aluminium. Strukturen er bygget med stål og betong. Som en del av bygningene i Bjørvika etter Barcodeprinsippet ble også bygningen alternativt kalt Bygning 1 Barcode. PwC-bygget ble påbegynt januar 2006 og stod ferdig året etter som den første av Barcode-bygningene. Det er tegnet av arkitektfirmaet a-lab og kostet cirka 300 millioner kroner.
Ingrid Rosendorf Joys
Ingrid Rosendorf Joys (født 1971) er en norsk organisasjonskvinne. Hun har vært generalsekretær i Samarbeidsrådet for tros- og livssynssamfunn (STL) siden 2017.
UNRIC
Land som blir betjent av UNRIC
UNRIC samarbeider også med og gir informasjon til EUs institusjoner.
PWC-bygget
PwC-bygget har samme formasjon som en triumfbue da det er en åpning fra bakken og opp i midten av bygget slik at en kan passere igjennom bygget uten å gå inn.
Giulia Emmolo
Giulia Enrica Emmolo (født 16. oktober 1991) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Ingrid Rosendorf Joys
Joys har startet opp, ledet og deltatt i flere dialoger i Norge blant annet jødisk-katolsk dialog og Abrahams forum. Hun var aktiv som rådsmedlem og styremedlem i STL før hun i 2015 ble valgt som styreleder i STL i 2015. Fra 2017 har hun vært organisasjonens generalsekretær.
UNRIC
Desk Officers
En Desk Officer er også ansvarlig for å arrangere intervjuer, organisering av pressekonferanser og briefinger og å overvåke pressedekningen av FN-saker.
Seiling under Middelhavslekene 1971
Seiling under Middelhavslekene 1971. Seiling var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var fjerde gangen som seiling var med på programmet under Middelhavslekene. Det ble konkurrert i tre klasser i seiling. Hellas ble beste nasjon med to gullmedaljer foran Italia med en.
Ingrid Rosendorf Joys
Joys sitter i Pressens faglige utvalg fra 2020. I 2022 mottok hun Ikkevoldsprisen for sitt livsynsdiplomati og i 2023 ble hun utnevnt som komitemedlem for nasjonaljubileet 2030. Hun satt også i Oslo kommunes tros- og livssynsutvalg som nestleder, utvalget anbefalte blant annet kommunen å fjerne skolegudstjenester.
Coos County (Oregon)
Coos County er et fylke i den amerikanske delstaten Oregon. Det ligger i den sørvestlige delen av staten og grenser mot Curry County i sør, Douglas County i nord og øst og mot Stillehavet i vest.
Coos Countys totale areal er 4 678 km² hvorav 533 km² er vann. I 2000 hadde fylket 62 779 innbyggere og administrasjonssenteret ligger i byen Coquille og fylkets største by er Coos Bay. Fylket ble grunnlagt i 1852 og har fått sitt navn etter indianerstammen Coos.
Ingrid Rosendorf Joys
Ingrid Rosendorf Joys har markert seg som en aktiv pådriver for å få til et bredt politisk forlik for den nye trossamfunnsloven, som trådte i kraft 2021. I 2023 har det blitt omkamp om deler av trossamfunnsloven, hvor også Joys har uttrykt bekymring for å endre loven så kort tid etter den har tredd i kraft.
Joys er, sammen med Anne Sender, programleder i TV-programmet Mot og mening på den kristne fjernsynskanalen TVL. Joys har tidligere vært spaltist i avisen Utrop og er fra 2023 fast spaltist hos ABC Nyheter.
UNRIC
Desk Officers
Oppgavene til en Desk Officer inkluderer produksjon av informasjonsmateriale og samarbeid med nøkkelpartnere fra sivilsamfunnet på nasjonalt og regionalt nivå.
CoolPlanet2009
CoolPlanet2009 er FNs europeiske informasjonskampanje om klimaforandringer. Midtpunktet for kampanjen er nettsiden, som har som mål å generere interesse og engasjement i klimadebatten i Europa, og å mobilisere støtte fra befolkningen for en ny klimaavtale i København i desember 2009. Nettsidens «Wall of Events» fungerer som en markedsplass for europeiske ideer, oppfinnelser og prosjekter. Der kan du publisere egne klimainitiativ og se hva andre i Europa gjør.
CoolPlanet2009 har gått sammen med flere så kalte ”«Cool Friends and Partners», som for eksempel Yann Arthus Bertrand og Good Planet, det islandske rockebandet Sigur Rós, Björks organisasjon Náttúra, og de tre lederne av «the Road to Copenhagen»: Margot Wallström, visepresident i EU-kommisjonen, Gro Harlem Brundtland, FNs spesialutsending for klimaspørsmål og Mary Robinson, tidligere president i Irland.
CoolPlanet2009 er den europeiske delen av den globale FN-kampanjen Seal the Deal. CoolPlanet er med på å promotere Seal the Deal i Europa gjennom konseptet ”Wear Seal the Deal” i samarbeid med den belgiske designeren Jean-Paul Knott. Dette konseptet går ut på nedlastbare Seal the Deal kampanjeeffekter basert på en gjør-det-selv filosofi og inneholder Seal the Deal postkort, pins og t-skjorter.
Seal the Deal 2009
FNs globale kampanje Seal the Deal søker å oppfordre regjeringer til å bli enige om en rettferdig, balansert og effektiv klimaavtale under klimakonferansen i København 7. til 18. desember 2009. Kampanjen ble lansert den 5. juni 2009 på Verdens miljødag.
Seal the Deal-kampanjen søker å øke folks bevissthet når det gjelder klimaforandringer, og legger vekt på at press fra offentligheten er viktig for å få politikerne til å bli enige om en avtale i løpet av klimakonferansen i desember. For å samle den offentlige støtten oppfordrer Seal the Deal-kampanjen folk til å skrive under på en underskriftskampanje på hjemmesiden deres, og som vil ble presentert for verdens ledere. Underskriftskampanjen vil være en påminnelse for verdens ledere om at de må forhandle fram en rettferdig, balansert og effektiv avtale i København, og at de må bli enige om en avtale for å gi økt grønn vekst, beskytte planeten vår og skape en mer bærekraftig og blomstrende økonomi som vil være til nytte for alle nasjoner og deres innbyggere.
Koiné
Koiné (koiné gresk: ἡ κοινὴ διάλεκτος, «felles dialekt» eller «fellesspråk»), også tidvis karakterisert som aleksandrinsk dialekt, felles attisk, eller hellenistisk gresk (Ελληνιστική Κοινή), var felles greske språket som utviklet seg i kjølvannet av Aleksander den stores erobringer, basert i stor grad på attisk gresk framfor andre greske dialekter. Det ble lingua franca blant alle i den hellenistiske verden i den østlige delen av Middelhavet og den vestlige delen av Asia. Etter mønster fra koiné-gresk blir koinéspråk brukt i lingvistikken om standardspråk eller dialekter som har oppstått på lignende måter.
UNRIC
Menneskerettighetsundervisning
Menneskerettighetsundervisning (Human Rights Education) er en kampanje organisert av UNRIC som startet i 2009 for å markere det internasjonale året for menneskerettighetsundervisning. Den webbaserte kampanjen er ment som en markedsplass av ideer for lærere og studenter hvor de har tilgang til relevant og nedlastbart materiale. Den vil fungere som et sted hvor de kan utveksle erfaringer fra å undervise og studere menneskerettigheter, finne kontakter, lenker, partnere samt et bredt utvalg av annen praktisk og relevant informasjon.
Koiné
Det utviklet seg gjennom spredningen av gresk som følge av erobringene på 300-tallet f.Kr., basert på attisk, men med en del jonisk former, samt ulike tilsetninger som kom fra lokale dialekter. Koiné viste et bredt spektrum av ulike stiler, fra mer konservative litterære former til talte folkespråk i lokale områder. Som det dominerende språket for Det bysantinske riket, utviklet det seg videre til middelaldergresk (bysantinsk gresk), som siden ble til moderne gresk.
Litterært koiné var språket for mye av den greske litterære og akademiske skrivingen, som i verkene til Plutark og Polybios. Koiné er også språket til Septuaginta, den greske oversettelsen av Den hebraiske Bibelen (Det gamle testamente) gjort av jøder i Alexandria på 200-tallet f.Kr., av det kristne Det nye testamente, og av det meste av tidlig kristne teologiske skrifter av kirkefedrene. I denne sammenhengen er koiné gresk også omtalt som bibelsk gresk eller kirkegresk. Det fortsatte å være benyttet som liturgisk språk i den gresk-ortodokse kirke. Et forslag på å innføre moderne gresk i liturgien ble avvist så sent som 2002.
UNRIC
Cartooning for Peace
Oppstyret rundt Mohammed–tegningene og den kontroversielle utstillingen av Holocaust-karikaturer i Iran illustrerer hvilken makt og det ansvar politiske tegninger har.
«Cartooning for Peace» er utviklet av den franske tegneren Plantu og ble lansert den 15. oktober 2006 ved FNs hovedkvarter i New York. Tolv av verdens mest kjente politiske tegnere deltok i en todagers konferanse. I tillegg til konferansen ”Unlearn intolerance” var også en utstilling. En bevegelse var født.
CINE-ONU
CINE-ONU er et månedlig filmarrangement arrangert av UNRIC. Det er åpent for publikum og er et av UNRICs mest vellykkede initiativer. Suksessen har vokst kraftig de siste årene og forventes å nå ut til et enda bredere publikum i framtiden. Filmvisningene er knyttet til et spesifikt FN-tema, etterfulgt av paneldebatt med anerkjente gjester – enten i forhold til filmen, temaets problemstillinger eller begge deler. CINE-ONU arrangeres også for å rette oppmerksomhet mot en av FNs internasjonale dager (for eksempel den internasjonale dagen for avskaffelse av vold mot kvinner). CINE-ONUs mål er å rette oppmerksomhet og tilrettelegge for debatt rundt FNs temaer. Arrangementet gir også deltagerne mulighet til å se anerkjente dokumentarer og stille spørsmål til FN-offiserer og andre personligheter.